《和刘判官喜雪》
宋代·吴芾

滥把州麾奉北堂，自惭政术非龚黄。
年丰物阜天所赐，容我养龚山水乡。
今朝瑞气俄融结，散作飞花应时节。
万家疫疠一扫除，尽道年时无此雪。
幕中佳士欣得公，笔端能与造化通。
乃知冰柱有家法，寡和未饶歌郢中。
一望琼瑶迷四境，我复白头临绝顶。
要须相与作春温，共向尊前拼酩酊。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。